ตลท.ยืนยันเปิดทำการปกติ
ตลาดหลักทรัพย์แห่งประเทศไทย (ตลท.) ยืนยันเปิดทำการปกติพรุ่งนี้ (17 พ.ค.)
16 พ.ค. 2553

ตลาดหลักทรัพย์แห่งประเทศไทย (ตลท.) ยืนยันเปิดทำการปกติพรุ่งนี้ (17 พ.ค.) 
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย(ตลท.)เปิดเผยว่า ในขณะนี้ ตลท.ยังจะเปิดทำการซื้อขายในตลาดหลักทรัพย์ตามปกติวันพรุ่งนี้ (17 พ.ค.) โดยมั่นใจว่าระบบการซื้อขายที่ใช้อยู่และระบบสำรองมีความพร้อมเพียงพอที่จะรองรับสถานการณ์ได้ อย่างไรก็ตามเมื่อวันที่  6 และ 7 พ.ค.ที่ผ่านมา  มีโบรกเกอร์หลายแห่งเสนอให้ตลท. หยุดพักการซื้อขายหลักทรัพย์ เพราะห่วงความปลอดภัยของพนักงานที่เดินทางไปทำงานตามสาขาต่างๆ